Temeljem članka 39. Zakona o pomorskom dobru i morskim lukama („Narodne novine“, broj: 83/23) i članka 27. Statuta Grada Zadra („Glasnik Grada Zadra“, broj: 9/09, 28/10, 3/13, 9/14, 2/15 – pročišćeni tekst, 3/18, 7/18 - pročišćeni tekst, 15/19, 2/20, 3/21 i 14/23 – pročišćeni tekst), Gradsko vijeće Grada Zadra, dana                            godine, d o n o s i


I. IZMJENE I DOPUNE
Plana upravljanja pomorskim dobrom 
na području Grada Zadra za razdoblje od 2024. do 2028. godine  


Članak 1.
U Planu upravljanja pomorskim dobrom na području Grada Zadra za razdoblje od 2024. do 2028. godine (˝Glasnik Grada Zadra˝ broj 5/2024 i 6/2024 (ispravak)  – u daljnjem tekstu Plan), u članku 6. stavku 1., u alineji 5. iza riječi ˝položenog na k.č. 2307/1 k.o. Diklo˝, dodaju se riječi:

„ i 10 suncobrana na obali uređene plaže, južna strana poluotoka Puntamike, ispod prometnica na Obali kneza Domagoja“

Alineja 6. mijenja se i glasi:

˝- uređenje i dohrana morske obale na utvrđenim lokacijama iz ovog članka Plana te izvršavanje navedenih zaduženja u skladu sa Zaključkom Gradonačelnika Grada Zadra, KLASA: 363-01/23-01/127, URBROJ: 2198/01-2-23, od dana 31. ožujka 2023. godine, Zaključkom Gradonačelnika Grada Zadra KLASA: 363-01/23-01/127, URBROJ: 2198-1-02-25-5 od 15. srpnja 2025. godine te Zaključkom Gradonačelnika Grada Zadra KLASA: 363-01/23-01/127, URBROJ: 2198-1-02-25-8 od 30. prosinca 2025. godine,˝

Iza alineje 6. dodaju se nove alineje 7. i 8. koje glase:

˝- postavljanje zaštitnih brana, obnova dotrajalih ili postavljanje istih na dodatne lokacije,

- uređenje i dohrana morske obale na utvrđenim lokacijama iz čl. 6. Plana i čl. 5. st. 1. prikazani u tabelarnom prikazu pod r.br. 1. Plana.˝

Iza stavka 2. dodaju se stavci 3. i 4. koji glase:

˝Utvrđuje se obveza trgovačkog društva Nasadi d.o.o. da za potrebe Grada Zadra obavlja poslove utvrđene čl. 5. st. 1. Plana, prikazani u tabelarnom prikazu pod r.br. 3 Plana.

Utvrđuje se obveza trgovačkog društva Čistoća d.o.o. da za potrebe Grada Zadra obavlja poslove utvrđene čl. 5. st.1. Plana, prikazani u tabelarnom prikazu pod r.br. 2. i 5 Plana.“


Članak 2.
U članku 8. u tabelarnom prikazu mijenja se točka 12., a dodaju se točke 13., 14., 15., 16. i 17. kako slijedi: 
[bookmark: _GoBack]

	R.BR.
	NAZIV
	IZNOS (EUR)

	12.
	- uređenje plaže Vitrenjak (dio koji nije u koncesiji) – 
Izvođenje pripremnih radova za postavljanje sanitarnog čvora prilagođenog osobama s invaliditetom, uređenje postojeće rampe/prilaza na način da se omogući postavljanje liftera za osobe s invaliditetom na bočnoj strani rampe, izrada zaštitne konstrukcije – lukobrana za zaštitu liftera od djelovanja mora, produžetak postojeće rampe u more za 2-5 metara

	300.000,00

	13.
	- uređenje plaže Kožino – uređenje i poravnanje pristupne protuklizne staze min. širine 120 cm koja vodi do lokacije liftera, izvođenje potrebnih pripremnih radova za postavljanje liftera za osobe s invaliditetom, produžetak postojećeg mula
	80.000,00

	14.
	- uređenje plaže Petrčane (dio koji nije u koncesiji) – 
Izgradnja i uređenje pristupne protuklizne staze min. širine 120 cm koja vodi do lokacije liftera, izvođenje potrebnih pripremnih radova za postavljanje liftera za osobe s invaliditetom, produžetak postojećeg mula
	80.000,00

	15.
	- uređenje plaže Mala Rava – izgradnja i uređenje pristupne protuklizne staze min. širine 120 cm koja vodi do lokacije liftera, izvođenje potrebnih pripremnih radova za postavljanje liftera za osobe s invaliditetom
	80.000,00

	16.
	- uređenje plaže Veli Iž –uređenje i poravnanje pristupne protuklizne staze min. širine 120 cm, bez prepreka, radi osiguravanja nesmetanog pristupa osoba s invaliditetom do lokacije liftera za ulazak u more, izvođenje potrebnih pripremnih radova za postavljanje liftera za osobe s invaliditetom 
	80.000,00

	17.
	- uređenje plaže Silba –uređenje i poravnanje pristupne protuklizne staze min. širine 120 cm, bez prepreka, radi osiguravanja nesmetanog pristupa osoba s invaliditetom do lokacije liftera za ulazak u more, izvođenje potrebnih pripremnih radova za postavljanje liftera za osobe s invaliditetom. 
	80.000,00




Članak 3.
U članku 13. u tabelarnom prikazu točke 2.15. i 2.16. mijenjaju se i glase: 


	R. BR. ML
	MIKROLOKACIJA
kč./k.o.
	SREDSTVO
	DJELATNOST
	BROJ SREDSTAVA
	BROJ DOZVOLA
	ROK  DOZVOLE (godine)

	2.15.
	na k.č.br. 7039 k.o. Zadar, predio Punta Bajlo
	pripadajuća terasa objekta površine 216 m2
	ugostiteljstvo i trgovina
	1
	1
	2

	2.16.  
	na k.č. 477/2 k.o. Zapuntel
	Kiosk, montažni objekt do 12 m2
	trgovina
	1
	1
	2




Članak 4.
U članku 18. stavku 1. iza točke 11. dodaje se točka 12. koja glasi:

˝ 12. odredbu da ukoliko najpovoljniji ponuditelj odustane od svoje valjane ponude ili se smatra da je odustao od ponude, neće se pozivati sljedećeg najpovoljnijeg ponuditelja ili bilo kojeg od sljedećih ponuditelja, ukoliko je osnivač i/ili zakonski zastupnik (osoba ovlaštena za zastupanje pravne osobe) sljedećeg najpovoljnijeg ponuditelja ujedno i osnivač i/ili zakonski zastupnik (osoba ovlaštena za zastupanje pravne osobe) ponuditelja koji je prethodno odustao od ponude odnosno ponuda takvog sljedećeg najpovoljnijeg ponuditelja neće se razmatrati, već će se u odnosu na predmetnu mikrolokaciju Gradskom vijeću Grada Zadra predložit djelomično poništenje javnog natječaja . ˝


Članak 5.
U članku 24. stavku 1. točka 13. mijenja se i glasi: 

˝dokumentaciju kojom se dokazuje ispunjavanje kriterija iz članka 20. ovog Plana s napomenom da Povjerenstvo boduje isključivo one certifikate koji predstavljaju dodatnu, dobrovoljnu razinu kvalitete iznad zakonskog minimuma, dok se certifikati koji su obvezni za stavljanje proizvoda na tržište ne smatraju razlikovnim kriterijem te se za iste ne dodjeljuju bodovi. Također iz certifikata na koje se ponuditelj poziva mora biti vidljivo vremensko trajanje-razdoblje važenja istoga te ukoliko je isti na stranom jeziku, mora biti preveden i ovjeren na hrvatski jezik od strane ovlaštenog sudskog prevoditelja, te ˝ 


Članak 6.
Ostale odredbe Plana iz članak 1. ovih Izmjena i dopuna ostaju neizmijenjene.

Članak 7.
Ove I. Izmjene i dopune Plana stupaju na snagu osmog dana od dana objave u „Glasniku Grada Zadra“, a po prethodno pribavljenim suglasnostima iz članka 39. Zakona o pomorskom dobru i morskim lukama, te će se objaviti na službenim stranicama i oglasnoj ploči Grada Zadra.



KLASA:   334-01/24-01/01
URBROJ: 2198-1-1-26- 
Zadar,                         2026.                                                                           



                                                                                        GRADSKO VIJEĆE GRADA ZADRA
                                                                                          PREDSJEDNIK

		        				           	                           Ivica Žuvela

